OPEC - Wikipedia, slobodna enciklopedija

# OPEC

### Sa Wikipedije, slobodne enciklopedije

Sjedište OPECa u Beču

Organizacija zemalja izvoznica nafte (engleski Organization of the Petroleum Exporting Countries (OPEC)) je međunarodna organizacija koju tvore Alžir, Indonezija, Irak, Iran, Kuvajt, Libija, Nigerija, Katar, Saudijska Arabija, Ujedinjeni Arapski Emirati i Venezuela.

Od godine 1965. sjedište joj se nalazi u Beču.

Glavni cilj Organizacije prema njenom Statutu jest koordinacija i ujednačenje naftne politike zemalja članica i ustanovljavanje najboljih načina da se očuvaju njihovi interesi, pojedinačni i kolektivni; smišljanje načina i sredstava za stabilizaciju cijena na međunarodnim naftnim tržištima s ciljem uklanjanja štetnih i nepotrebnih fluktuacija cijena; stalnu brigu o interesima zemalja proizvođača i nužnost osiguranja stalnog prihoda zemalja proizvođača, te efikasno, ekonomično i stalno snabdijevanje naftom zemalja potrošača, te pravični povrat uloženog kapitala onima koji ulažu u naftnu industriju.

## [uredi] Historija

Formiran 1960-tih prevashodno da bi proizvođači nafte stekli bolju poziciju u odnosu na velike naftne kompanije, koje su uglavnom bile američke, britanske ili nizozemske. U početku su se članice zalagale za preraspodjelu profita od nafte između naftnih kompanija i zemalja proizvođača, međutim početkom 1970-tih OPEC je pokazao svoju snagu.

Arapsko - Izraelski konflikt je doveo do toga da OPEC preraste iz jednog vida kartela u oblik organizacije sa političkom snagom. Nakon Šestodnevnog rata 1967. godine, arapske članice OPECa su se izdvojile formirajući Organizaciju arapskih zemalja izvoznica nafte, s ciljem da izvrše pritisak na zapadne zemlje koje su pružale podršku Izraelu. Egipat i Sirija, koje nisu proizvođači nafte, pridružili su se također organizaciji da bi joj pomogle artikulirati političke ciljeve.

Jom Kippurski rat 1973. godine još je više ujedinio arapske zemlje, i doveo do toga da arapske zemlje proizvođači nafte uvedu embargo Sjedinjenim Državama, zemljama zapadne Evrope i Japanu. To je dovelo do velikog udara na ekonomski rast tih zemalja i čitavog svijeta uopće, pošto je energija odjednom postala skupa, što je poznato i kao naftna kriza 1970-tih

## [uredi] Poslovanje

Procjenjuje se da se na području zemalja članica OPEC-a nalazi oko dvije trećine svjetskih zaliha nafte, a one trenutno pokrivaju oko 40% svjetskog tržišta nafte. Zahvaljujući snazi same organizacije zemlje članice dobivaju svake godine sve više novca za naftu koju izvoze. Godine 2004. prihod zemalja OPEC-a od izvoza je iznosio 338 milijardi $, što je veliko povečanje ako se usporedi s 1972. godinom i prihodom od 23 milijarde $, odnosno 140 milijardi $ za godinu 1977.

Članice OPEC-a

## [uredi] Članstvo

Organizacija ima 11 članica. Dole je pobrojana lista sa datumima učlanjenja.

- Afrika
  - Alžir (juli 1969.)
  - Libija (decembar 1962.)
  - Nigerija (juli 1971.)

- Bliski istok
  - Iran (septembar 1960.)
  - Irak (septembar 1960.)
  - Kuvajt (septembar 1960.)
  - Katar (decembar 1961.)
  - Saudijska Arabija (septembar 1960.)
  - Ujedinjeni Arapski Emirati (novembar 1967.)

- Južna Amerika
  - Venecuela (septembar 1960.)

- Jugoistočna Azija
  - Indonezija (decembar 1962.) Članstvo je trenutno pod revizijom pošto Indonezija više nije neto izvoznik nafte.

Logo OPEC-a

- Bivše članice
  - Gabon (od 1975. do 1995.)
  - Ekvador (od 1973. do 1993.)

## [uredi] Proizvođači nafte koji nisu članovi OPEC-a

- Evropa: Azerbejdžan, Norveška, Rusija i Velika Britanija.
- Sjeverna Amerika: Kanada, Meksiko i Sjedinjene Američke Države.
- Bliski istok: Oman i Jemen.
- Afrika: Angola i Ekvatorijalna Gvineja.
- Južna Amerika: Brazil i Ekvador.
- Okeanija: Istočni Timor i Australija.
- Azija: Brunej i Kazahstan.

## [uredi] vanjski linkovi

- Web strana OPEC-a ((en))
- Statistički pregled odluka OPEC-a ((en))
- Enciklopedija ekonomije o OPEC-u ((en))

Preuzeto sa: "http://bs.wikipedia.org../../../o/p/e/OPEC_0e81.html"

Kategorije: Međunarodne organizacije

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga

##### Drugi jezici

- العربية
- Asturianu
- Беларуская
- Български
- Català
- Česky
- Dansk
- Deutsch
- English
- Esperanto
- Español
- Eesti
- فارسی
- Suomi
- Français
- Furlan
- Gaeilge
- עברית
- Hrvatski
- Magyar
- Bahasa Indonesia
- Italiano
- 日本語
- ქართული
- ಕನ್ನಡ
- 한국어
- Lëtzebuergesch
- Lietuvių
- Македонски
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Русский
- Sicilianu
- Srpskohrvatski / Српскохрватски
- Simple English
- Slovenčina
- Slovenščina
- Српски / Srpski
- Svenska
- ไทย
- Türkçe
- Українська
- Tiếng Việt
- 中文